235 
Barytopløsningen holdes saavidt muligt paa samme Styrke som 
Svovlsyren, men er ikke saa uforanderlig, hvorfor dens Alkalinitet 
fra Tid til anden maa bestemmes. I Reglen tager Alkaliniteten 
langsomt til (formodenlig som Følge af Opløsning af Glassets 
alkaliske Bestanddele), men Aftagen er ogsaa undertiden iagttaget. 
Da det ved Titreringerne ikke kan undgaaes, at den alkaliske 
Væske i nogle Øjeblikke kommer i Berøring med den kulsyreholdige 
Atmosfære, er denne Fejlkilde modarbejdet, ved at Kontroltitre¬ 
ringerne til Bestemmelse af Barytopløsningens Styrke er udførte 
ganske paa samme Maade som Forsøgstitreringerne. Det anvendte 
Fenolftalein er en saa fin Indikator, at det tillader Aflæsning af 
Buretten paa Vioo cc., og to eller flere Kontroltitringer afvige 
næsten aldrig mere end 0,02 cc. fra hinanden. Titreringsfejlen for 
Kulsyren vil altsaa sjældent overskride 0,01 cc. 
I Kulsyretallet for et Forsøg indgaaer endnu den Kulsyre¬ 
mængde, der ved Forsøgets Begyndelse fandtes i det paagældende 
Apparat, og her er regnet med et konstant Kulsyreindhold paa 
0,08 °/o af Laboratorieluften. Ved de — iøvrigt lidet talrige — 
Bestemmelser, jeg har foretaget, har jeg ikke fundet Afvigelser fra 
dette Tal. 
De ved et Respirationsforsøg fundne Tal for Ilt og Kulsyre 
gennem Hud og Lunge, der gælde Tidsrum af forskellig Længde, 
er alle omregnede til 1 Time og 1 Kilogram Frø. Frøen er vejet 
med en Nøjagtighed af 0,1 gr., hvilket svarer til en Fejlgrænse 
paa gennemsnitlig 0,3 °/o. Tiderne er ved Forsøgene bestemt i 
Minutter og ved Beregningerne omsatte til Timer med 2 Decimaler. 
Det fremgaaer af det foregaaende, at Kulsyretallene kan be¬ 
tragtes som værende, relativt og absolut, særdeles nøjagtige. De 
paavirkes saa godt som ikke af de forskellige Fejlmuligheder ved 
selve Respirationsapparaterne, ligesom ogsaa Fejl i Luftanalysen 
kun har en ringe Indflydelse paa dem. Titreringsfejl og Fejl i 
Antagelsen af Begyndelsesluftens Kulsyreprocent kan næppe nogen¬ 
sinde overskride 0,05 cc., hvilket (idetmindste for Hudrespirationens 
Vedkommende) i Reglen vil svare til mindre end 1 °/o af Værdien. 
